Ráðstefnan hófst kl. 15.00 og lauk kl. 21.00 . Kennarar voru Guðmundur Óli Gunnarsson , stjórnandi Sinfóníuhljómsveitar Norðurlands sem kenndi hljómsveitarstjórn fyrir byrjendur og Carola Bischoff , kórstjóri frá Neustadt í Þýskalandi , en hún leiðbeindi um möguleika til leikrænnar tjáningar og látbragðs í flutningi kórtónlistar . Á fundi sínum þann 11. júní 2003 staðfesti kirkjuráð tillögu skólastjórnar Tónskóla þjóðkirkjunnar um að ráða Kristinn Örn Kristinsson í starf skólastjóra skólans frá og með 1. júlí 2003 . Lagt er til að ráðningin verði tímabundin og miðist við þrjú ár , en Kristinn hefur gegnt því starfi s.l. tvö ár .